
	הפסוקים
	וביאורם

	{א} וַתָּשַׁר דְּבוֹרָה וּבָרָק בֶּן אֲבִינֹעַם בַּיּוֹם הַהוּא לֵאמֹר: 
	דבורה  שרה ועימה ברק, ביום הנצחון במלחמה ואמרו:

	{ב} בִּפְרֹעַ פְּרָעוֹת בְּיִשְׂרָאֵל, בְּהִתְנַדֵּב עָם- בָּרֲכוּ ה': 
	בתקופת הפרעות והמהומות, כשעמ"י התנדבו להילחם הגויים- שבחו את ה' שהושיענו

	{ג} שִׁמְעוּ מְלָכִים הַאֲזִינוּ רֹזְנִים אָנֹכִי לה' אָנֹכִי אָשִׁירָה אֲזַמֵּר לה' אֱלֹהֵי יִשְׂרָאֵל: 
	כל מלכי הגויים והרוזנים החשובים, שמעו את שירתי לה' אלקי ישראל

	{ד} ה' בְּצֵאתְךָ מִשֵּׂעִיר בְּצַעְדְּךָ מִשְּׂדֵה אֱדוֹם אֶרֶץ רָעָשָׁה גַּם שָׁמַיִם נָטָפוּ גַּם עָבִים נָטְפוּ מָיִם: 
	כמו שהיה בשעיר(=בהר סיני) שה' יצא ובא והארץ רעדה מיראת ה', וכן גם השמים-

	{ה} הָרִים נָזְלוּ מִפְּנֵי ה' זֶה סִינַי מִפְּנֵי ה' אֱלֹהֵי יִשְׂרָאֵל: 
	כך במלחמה זו- ההרים נמוגו כמים מפני ה' אלקי ישראל

	{ו} בִּימֵי שַׁמְגַּר בֶּן עֲנָת בִּימֵי יָעֵל חָדְלוּ אֳרָחוֹת וְהֹלְכֵי נְתִיבוֹת יֵלְכוּ אֳרָחוֹת עֲקַלְקַלּוֹת: 
	בימי שמגר ויעל הפסיקו שיירות ללכת בדרכים מרוב פחד מהאויבים, או שהלכו בדרכים עוקפות

	{ז} חָדְלוּ פְרָזוֹן בְּיִשְׂרָאֵל חָדֵלּוּ עַד שַׁקַּמְתִּי דְּבוֹרָה שַׁקַּמְתִּי אֵם בְּיִשְׂרָאֵל: 
	כבר לא גרו בערים פרוזות (שאין בהם חומה, כי פחדו!) עד שקמתי אני= דבורה, אמא של ישראל!

	{ח} יִבְחַר אֱלֹהִים חֲדָשִׁים אָז לָחֶם שְׁעָרִים מָגֵן אִם יֵרָאֶה וָרֹמַח בְּאַרְבָּעִים אֶלֶף בְּיִשְׂרָאֵל: 
	כשבנ"י בוחרים לעבוד לאלילים- אז צריכים להיחלם בשערים, ולא רואים כלי נשק אצל חיילי ישראל.

	{ט} לִבִּי לְחוֹקְקֵי יִשְׂרָאֵל הַמִּתְנַדְּבִים בָּעָם בָּרֲכוּ ה': 
	אני מעריכה את שליטי ישראל. המתנדבים מעמ"י- תברכו את ה'.

	{י} רֹכְבֵי אֲתֹנוֹת צְחֹרוֹת ישְׁבֵי עַל מִדִּין וְהֹלְכֵי עַל דֶּרֶךְ שִׂיחוּ: 
	הרוכבים בדרכים, הדיינים, וההולכים בדרכים- תדברו!

	{יא} מִקּוֹל מְחַצְצִים בֵּין מַשְׁאַבִּים שָׁם יְתַנּוּ צִדְקוֹת ה' צִדְקֹת פִּרְזֹנוֹ בְּיִשְׂרָאֵל אָז יָרְדוּ לַשְּׁעָרִים עַם ה': 
	כשתשמעו את קולות חלוקת גדודי לוחמי ישראל- תספרו על הצדקה שעושה ה' לישראל: שכבר גרים בערים פרוזות (ללא חומה), ועם ה' יורד לשערים (בלי פחד)

	{יב} עוּרִי עוּרִי דְּבוֹרָה עוּרִי עוּרִי דַּבְּרִי שִׁיר קוּם בָּרָק וּשֲׁבֵה שֶׁבְיְךָ בֶּן אֲבִינֹעַם: 
	תתעוררי דבורה, תתחזקי בלשבח את ה'! תתחזק ברק- אתה תצליח לשבות את אויביך בשבי

	{יג} אָז יְרַד שָׂרִיד לְאַדִּירִים עָם, ה' יְרַד לִי בַּגִּבּוֹרִים: 
	ירדו להילחם הַשַּׂרִים ואנשי החיל ששרדו, וה' בא לעזרתם

	{יד} מִנִּי אֶפְרַיִם שָׁרְשָׁם בַּעֲמָלֵק, אַחֲרֶיךָ בִנְיָמִין בַּעֲמָמֶיךָ, מִנִּי מָכִיר יָרְדוּ מְחֹקְקִים, וּמִזְּבוּלֻן מֹשְׁכִים בְּשֵׁבֶט סֹפֵר: 
	אפרים נלחם בעמלק, וכן בנימין, ממכיר (בן מנשה) יצאו מנהיגים, ומזבולון סופרים

	{טו} וְשָׂרַי בְּיִשָּׂשכָר עִם דְּבֹרָה, וְיִשָּׂשכָר כֵּן בָּרָק- בָּעֵמֶק שֻׁלַּח בְּרַגְלָיו. בִּפְלַגּוֹת רְאוּבֵן גְּדֹלִים חִקְקֵי לֵב: 
	השרים מיששכר הלכו עם דבורה, וירדו עם ברק להילחם בעמק. אך ראובן התפלג מהעם, והרבה בדיבורים והתיעצויות

	{טז} לָמָּה יָשַׁבְתָּ בֵּין הַמִּשְׁפְּתַיִם לִשְׁמֹעַ שְׁרִקוֹת עֲדָרִים? לִפְלַגּוֹת רְאוּבֵן גְּדוֹלִים חִקְרֵי לֵב: 
	למה נשארת לשבת בין גדרות הצאן לשמוע את קולות העדרים? לראובן היו חקירות ופקפוקים רבים

	{יז} גִּלְעָד בְּעֵבֶר הַיַּרְדֵּן שָׁכֵן וְדָן לָמָּה יָגוּר אֳנִיּוֹת אָשֵׁר יָשַׁב לְחוֹף יַמִּים וְעַל מִפְרָצָיו יִשְׁכּוֹן: 
	יושבי גלעד שוכנים בעבר הירדן המזרחי, ודן למה עסוק באוניות? אשר יושב ליד הים ושוכן במפרציו (כמו מפרץ חיפה)

	{יח} זְבֻלוּן עַם חֵרֵף נַפְשׁוֹ לָמוּת וְנַפְתָּלִי עַל מְרוֹמֵי שָׂדֶה: 
	זבולון מסרו נפשם והסכימו למות במלחמה, וגם נפתלי הסכימו למות במרומי שדה

	{יט} בָּאוּ מְלָכִים נִלְחָמוּ אָז נִלְחֲמוּ מַלְכֵי כְנַעַן בְּתַעְנַךְ עַל מֵי מְגִדּוֹ בֶּצַע כֶּסֶף לֹא לָקָחוּ: 
	מלכי הגויים באו לעזור לכנענים ולהילחם עם עמ"י ולא ביקשו על כך כסף

	{כ} מִן שָׁמַיִם נִלְחָמוּ הַכּוֹכָבִים מִמְּסִלּוֹתָם נִלְחֲמוּ עִם סִיסְרָא: 
	ה' שלח מהשמים עזרה לעמ"י- הכוכבים הרתיחו את השריונות של צבא סיסרא (אז נכנסו לנחל להתקרר)

	{כא} נַחַל קִישׁוֹן גְּרָפָם נַחַל קְדוּמִים נַחַל קִישׁוֹן תִּדְרְכִי נַפְשִׁי עֹז: 
	נחל קישון (=נחל קדומים) סחף אותם למוות

	{כב} אָז הָלְמוּ עִקְּבֵי סוּס מִדַּהֲרוֹת דַּהֲרוֹת אַבִּירָיו: 
	הסוסים דהרו מרוב שהרצפה היתה רותחת (בגלל הכוכבים)

	{כג} אוֹרוּ מֵרוֹז, אָמַר מַלְאַךְ ה', אֹרוּ אָרוֹר יֹשְׁבֶיהָ, כִּי לֹא בָאוּ לְעֶזְרַת ה' לְעֶזְרַת ה' בַּגִּבּוֹרִים: 
	קללו את יושבי מרוז שלא באו לעזור לגבורי ישראל להילחם

	{כד} תְּבֹרַךְ מִנָּשִׁים יָעֵל אֵשֶׁת חֶבֶר הַקֵּינִי, מִנָּשִׁים בָּאֹהֶל תְּבֹרָךְ: 
	תְּבורַךְ מִכל הנָּשִׁים יָעֵל אֵשֶׁת חֶבֶר הַקֵּינִי!

	{כה} מַיִם שָׁאַל חָלָב נָתָנָה בְּסֵפֶל אַדִּירִים הִקְרִיבָה חֶמְאָה: 
	סיסרא ביקש מים, ויעל נתנה לו חלב. בספל של שרים הביאה לו חמאה

	{כו} יָדָהּ לַיָּתֵד תִּשְׁלַחְנָה וִימִינָהּ לְהַלְמוּת עֲמֵלִים וְהָלְמָה סִיסְרָא מָחֲקָה רֹאשׁוֹ וּמָחֲצָה וְחָלְפָה רַקָּתוֹ: 
	הכתה אותו ביתד, והרגה אותו

	{כז} בֵּין רַגְלֶיהָ כָּרַע נָפַל שָׁכָב, בֵּין רַגְלֶיהָ כָּרַע נָפָל, בַּאֲשֶׁר כָּרַע- שָׁם נָפַל שָׁדוּד: 
	סיסרא מת לרגליה, במקום ש'נפל' מעייפות- שם נפל מת.

	{כח} בְּעַד הַחַלּוֹן נִשְׁקְפָה וַתְּיַבֵּב אֵם סִיסְרָא בְּעַד הָאֶשְׁנָב מַדּוּעַ בֹּשֵׁשׁ רִכְבּוֹ לָבוֹא מַדּוּעַ אֶחֱרוּ פַּעֲמֵי מַרְכְּבוֹתָיו: 
	אימו של סיסרא הסתכלה מהחלון, דאגה ובכתה - מדוע בני מאחר להגיע?

	{כט} חַכְמוֹת שָׂרוֹתֶיהָ תַּעֲנֶינָּה אַף הִיא תָּשִׁיב אֲמָרֶיהָ לָהּ: 
	שרותיה החכמות ענו לה וניסו להרגיעה, וגם היא ניסתה להרגיע את עצמה, ואמרה:

	{ל} הֲלֹא יִמְצְאוּ יְחַלְּקוּ שָׁלָל רַחַם רַחֲמָתַיִם לְרֹאשׁ גֶּבֶר שְׁלַל צְבָעִים לְסִיסְרָא שְׁלַל צְבָעִים רִקְמָה צֶבַע רִקְמָתַיִם לְצַוְּארֵי שָׁלָל: 
	בטח הם ניצחו במלחמה, מצאו הרבה שלל(רקמות בשלל צבעים), ועכשיו הם מחלקים אותו.

	{לא} כֵּן יֹאבְדוּ כָל אוֹיְבֶיךָ ה' וְאֹהֲבָיו כְּצֵאת הַשֶּׁמֶשׁ בִּגְבֻרָתוֹ
	כמו שסיסרא מת- כך יאבדו כל אויבי ה' (=אויבי עמ"י). ואוהבי ה' ילכו ויתגברו כמו השמש שאורה הולך ומתגבר (מהבוקר עד הצהרים)

